Vývoj okolo Globálneho paktu o migrácii sa mení zo dňa na deň. Nielenže od tohoto dokumentu odstupuje, resp. o odstúpení rokuje stále viac krajín, ale aj na Slovensku proti jeho podpísaniu do dnešného dňa vystúpili už štyri politické strany!
V stredu sa od podpisu tohoto dokumentu rozhodla odstúpiť česká vláda s tým, že poverila českého ministra zahraničia Petříčka, aby do budúceho týždňa vypracoval podklady, ktoré budú na vládnej úrovni oficiálne prerokované a o ktorých bude definitívne rozhodnuté. Minister Petriček však už v stredu uviedol, že česká vláda od paktu odstúpi. A Česko nebude jediné, podľa najnovších správ sa ku krajinám, ktoré už od paktu oficiálne odstúpili, pridá aj Chorvátsko, či Poľsko a o jeho odmietnutí sa už rokuje aj v Švajčiarsku, Dánsku a najnovšie aj v Slovinsku! Podobná debata prebieha aj v nemeckom Bundestagu.
Len na Slovensku nechce minister zahraničia Lajčák ani počuť o odmietnutí diela, na ktorom sa ako predseda Valného zhromaždenia OSN spolupodieľal. A to ani po tom, čo v stredu SNS oficiálne navrhla, aby NR SR, po rokovaní s koaličnými partnermi, prijala uznesenie, ktorým odmietne pristúpenie SR k tomuto paktu. Podobný názor zdieľajú aj parlamentné strany SME Rodina, ĽSNS a najnovšie aj opozičná SaS, ktorá ho vo štvrtok dokonca nazvala nebezpečným dokumentom, ktorý aj keď nie je právne vymožiteľný, no zakladá zvykové právo a preto môže slúžiť ako podklad pre právne záväzné dokumenty. Podľa SaS ide o tzv. salámovú metódu pretláčania vecí a ak tento pakt SR podpíše, vytvorí priestor pre silný politický tlak a do budúcna bude musieť tento záväzok po politickej stránke aj naplniť.
S opačným názorom prichádza Most-Híd, ktorý v súvislosti s prijatím tohoto dokumentu podporil Lajčáka, vyslovil sa, že pakt neohrozuje suverenitu SR a preto strana nepovažuje za opodstatnené prijímať spoločné uznesenie, ktorým Slovensko pakt odmietne, ako to navrhla SNS. Veľmi nejasne a vyhýbavo sa k paktu vyjadril aj premiér Pellegrini, ktorý ubezpečil občanov SR, že Slovensko nijako nemení svoju pozíciu v otázke migrácie a dodal, že vláda naďalej odmieta kvóty a povinné prerozdeľovanie migrantov.
Žiadne kvóty či prerozdeľovanie migrantov však Globálny pakt o migrácii neobsahuje. Dokument je totiž spísaný tak, že jeho oddiely sa dajú interpretovať viacerými spôsobmi a najmä takým spôsobom, že mieša všetko dokopy. Nielenže definuje migráciu ako základné ľudské právo, ale aj stiera rozdiely medzi legálnou a nelegálnou migráciou a je zámerne napísaný tak, že mieša dohromady pravých utečencov, nelegálnych ekonomických migrantov, obete obchodovania s ľuďmi, študentov, ľudí legálne pracujúcich v cudzine, krajanov žijúcich v zahraničí, či ľudí postihnutých prírodnou katastrofou. A týmto všetkým udeľuje právo usadiť sa natrvalo v krajinách, ktoré si sami vybrali za svoj cieľ. Celý pakt tak smeruje k podpore migrácie ako prospešnej pre svet a politicky zaväzuje krajiny ho po podpísaní plniť. Celé znenie paktu v slovenčine si môžete prečítať TU.
Bratia Česi teda daný pakt budúci týždeň oficiálne odmietnu. Ako sa zariadime my Slováci? Necháme, aby pár kariéristických a zapredaných jedincov rozhodovalo o našich životoch alebo sa im postavíme a tlakom ich prinútime tento migráciu podporujúci globalistický dokument odmietnuť? Ak to totiž nedokážeme, staneme sa nielen opäť čiernou ovcou V4, ale najmä sebe a našim budúcim generáciám pripravíme "darček", ktorého sa tak ľahko nezbavia a za ktorý nám budú ešte dlho "ďakovať"…
Martin Bago
https://domov.sme.sk/c/20954985/sns-pakt-o-migracii-osn-parlament-narodna-rada.html
https://spravy.pravda.sk/domace/clanok/490907-pakt-o-migracii-je-nebezpecny-dokument-slovensko-ho-nesmie-podpisat-tvrdi-sas/
http://www.infovojna.sk/article/most-hid-v-suvislosti-s-prijatim-migracneho-paktu-osn-podporuje-lajcaka
https://www.parlamentnilisty.cz/arena/monitor/Cesko-nepristoupi-ke-globalnimu-paktu-o-migraci-rozhodla-vlada-558472
http://ilpiccolo.gelocal.it/trieste/cronaca/2018/11/07/news/anche-la-slovenia-pronta-a-sfilarsi-dal-documento-onu-sull-immigrazione-1.17437160
https://www.rtvslo.si/capodistria/radio-capodistria/notizie/slovenia/patto-onu-per-i-migranti-i-dubbi-della-slovenia/471026
Celé znenie paktu v slovenčine si môžete prečítať tu:
http://www.infovojna.sk/article/slovensky-preklad-migracneho-paktu-osn